พิษโควิด-19 ดัน “ราคาทอง” พุ่ง 450 บ. รูปพรรณวันนี้ 25,500 บ.
ราคาทองวันนี้ (6 มี.ค.63) เปิดตลาดพุ่ง 450 บ. ทองรูปพรรณ 25,500 บ. เซ่นพิษ "โควิด-19"
ราคาทองวันนี้ (6 มี.ค.63) เปิดตลาดพุ่ง 450 บ. ทองรูปพรรณ 25,500 บ. เซ่นพิษ "โควิด-19"
6 มี.ค. 2563

สมาคมค้าทองคำ รายงานราคาขายปลีกทอง (ทองคำ 96.5%) ในประเทศประจำวันที่ 6 มีนาคม 2563 เมื่อเวลา 09.27 น.ปรับตัวเพิ่มขึ้นจากวานนี้บาทละ 450 บาท ตามสถานการณ์ราคาทองคำในตลาดโลก
โดยราคาทองคำแท่ง รับซื้อเข้าบาทละ 24,900.00 ขายออกบาทละ 25,000.00 ส่วนราคาทองรูปพรรณ รับซื้อเข้าบาทละ 24,453.08 ขายออกบาทละ 25,500.00
บริษัท ฮั่วเซ่งเฮง โกลด์ ฟิวเจอร์ส จำกัด ระบุว่า ราคาทองคำ Spot เมื่อวานเคลื่อนไหวในกรอบแคบในช่วงกลางวัน แต่ปรับขึ้นแรงในช่วงกลางคืนกว่า 2% ซึ่งนักลงทุนเข้าซื้อทองคำที่เป็นสินทรัพย์ปลอดภัย หลังจากดัชนีดาวโจนส์ตลาดหุ้นสหรัฐลดลง 3.5% อัตราผลตอบแทนพันธบัตรสหรัฐลดลง รวมทั้งเงินดอลลาร์อ่อนค่าลง ซึ่งนักลงทุนกังวลถึงผลกระทบทางเศรษฐกิจจากการแพร่ระบาดของไวรัสโควิด-19 ที่มีรายงานพบผู้ติดเชื้อเพิ่มขึ้น ทางด้านกองทุน SPDR ถือครองทองคำเท่าเดิม
แนวโน้มราคาทองคำคาดปรับขึ้นสู่แนวต้าน 1,680 ดอลลาร์ แต่คาดจะเริ่มมีแรงเทขายออกมา นอกจากนี้ราคาทองคำคาดจะผันผวนตามการจ้างงานนอกภาคเกษตรสหรัฐว่าจะออกมาดีกว่าหรือแย่กว่าตลาดคาด โดยทองคำมีแนวต้านที่ 1,680 ดอลลาร์ และ 1,690 ดอลลาร์ ขณะที่มีแนวรับที่ 1,650 ดอลลาร์ และ 1,630 ดอลลาร์